title: Provedbena uredba Komisije (EU) 2016/459 оd 18. ožujka 2016. o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (Tekst značajan za EGP)

text:
               31.3.2016

               HR

               Službeni list Europske unije

               L 80/14

         PROVEDBENA UREDBA KOMISIJE (EU) 2016/459
   оd 18. ožujka 2016.
   o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavke 2. i 3. te članak 38. točku (d),
   budući da:

               (1)

               U Prilogu III. Uredbi Komisije (EZ) br. 1235/2008 (2) utvrđen je popis trećih zemalja čiji su sustavi proizvodnje i mjere kontrole za ekološku proizvodnju poljoprivrednih proizvoda priznati kao ekvivalentni onima utvrđenima u Uredbi (EZ) br. 834/2007.

               (2)

               Priznanje Kanade u skladu s člankom 33. stavkom 2. Uredbe (EZ) br. 834/2007 trenutno se među ostalim odnosi na prerađene poljoprivredne proizvode koji se koriste kao hrana i hrana za životinje s ekološkim sastojcima uzgojenima u Kanadi. Kanada je Komisiji podnijela zahtjev za proširenje priznanja na prerađene proizvode koji se koriste kao hrana i hrana za životinje s ekološkim sastojcima uvezenima iz trećih zemalja, ovjerenima u skladu s kanadskim zakonodavstvom o ekološkim proizvodima. Provjera informacija navedenih u tom zahtjevu i naknadna objašnjenja Kanade te pregledi izvršeni na licu mjesta u pogledu proizvodnje i mjera kontrole koje se primjenjuju na prerađene proizvode s uvezenim sastojcima, doveli su do zaključka da su pravila kojima se u toj zemlji uređuje proizvodnja i kontrola prerađenih proizvoda s uvezenim ekološkim sastojcima ekvivalentna onima utvrđenima u Uredbi (EZ) br. 834/2007 i Uredbi Komisije (EZ) br. 889/2008 (3). Stoga bi se priznavanje ekvivalentnosti kanadskih sustava proizvodnje i mjera kontrole trebalo odnositi i na prerađene proizvode koji se koriste kao hrana i hrana za životinje s uvezenim ekološkim sastojcima ovjerenima u skladu s kanadskim zakonodavstvom.

               (3)

               Nadalje, postojeće priznanje Kanade ne uključuje ekološko vino. Kanada je Komisiji podnijela zahtjev za priznavanje ekološkog vina ovjerenog u skladu s kanadskim zakonodavstvom o ekološkim proizvodima. Provjera informacija navedenih u tom zahtjevu i naknadna objašnjenja Kanade dovela su do zaključka da su pravila kojima se u toj zemlji uređuje proizvodnja i kontrola ekološkog vina ekvivalentna onima utvrđenima u Uredbama (EZ) br. 834/2007 i (EZ) br. 889/2008. Stoga bi se priznanje ekvivalentnosti kanadskog sustava proizvodnje i mjera kontrole trebalo odnositi i na ekološka vina ovjerena u skladu s kanadskim zakonodavstvom.

               (4)

               U Prilogu IV. Uredbi Komisije (EZ) br. 1235/2008 nalazi se popis kontrolnih ustanova i kontrolnih tijela nadležnih za provođenje kontrola i izdavanje certifikata u trećim zemljama u svrhu ekvivalentnosti. Kao posljedica proširenja priznanja Kanade na prerađene proizvode koji se koriste kao hrana i hrana za životinje s uvezenim ekološkim sastojcima i na ekološka vina ovjerena u skladu s kanadskim zakonodavstvom i odgovarajućim izmjenama Priloga III. toj Uredbi, nadležna kontrolna tijela dosad priznata za uvoz prerađenih proizvoda koji se koriste kao hrana i hrana za životinje s uvezenim ekološkim sastojcima, te za uvoz ekološkog vina (kategorija proizvoda D) iz Kanade trebala bi se izbrisati iz Priloga IV. toj Uredbi.

               (5)

               Priloge III. i IV. Uredbi (EZ) br. 1235/2008 trebalo bi stoga na odgovarajući način izmijeniti.

               (6)

               Kako bi se kontrolnim tijelima navedenima u Prilogu IV. Uredbi (EZ) br. 1235/2008 priznatim za Kanadu u pogledu prerađenih proizvoda koji se mogu upotrijebiti kao hrana i hrana za životinje s uvezenim ekološkim sastojcima i ekološkim vinom omogućila prilagodba na izmjene uvedene ovom Uredbom, izmjena Priloga IV. Uredbi (EZ) br. 1235/2008 trebala bi se primjenjivati tek nakon određenog vremena.

               (7)

               Mjere predviđene ovom Uredbom u skladu su s mišljenjem Odbora za ekološku proizvodnju,

         DONIJELA JE OVU UREDBU:
   Članak 1.
   Uredba (EZ) br. 1235/2008 mijenja se kako slijedi:

               1.

               Prilog III. mijenja se u skladu s Prilogom I. ovoj Uredbi;

               2.

               Prilog IV. mijenja se u skladu s Prilogom II. ovoj Uredbi.

         Članak 2.
   Ova Uredba stupa na snagu sedmog dana od dana objave u Službenom listu Europske unije.
   Članak 1. točka 2. primjenjuje se od 7. srpnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. ožujka 2016.

            Za Komisiju

            Predsjednik

         Jean-Claude JUNCKER

      (1)  SL L 189, 20.7.2007., str. 1.

      (2)  Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).

      (3)  Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu (SL L 250, 18.9.2008., str. 1.).

      PRILOG I.
      Prilog III. Uredbi (EZ) br. 1235/2008 mijenja se kako slijedi:

                  1.

                  U unosu koji se odnosi na Kanadu, točka 1. „Kategorije proizvoda”, redak „prerađeni poljoprivredni proizvodi koji se koriste kao hrana”, briše se bilješka (1).

                  2.

                  Točka 2. „Podrijetlo” zamjenjuje se sljedećim:

                              „2.

                                 Podrijetlo: proizvodi kategorije A, B i F koji su proizvedeni u Kanadi i proizvodi kategorije D i E koji su prerađeni u Kanadi s ekološkim sastojcima proizvedenima u Kanadi ili uvezenima u Kanadu u skladu s kanadskim zakonodavstvom”.

      PRILOG II.
      Prilog IV. Uredbi (EZ) br. 1235/2008 mijenja se kako slijedi:

                  1.

                  U unosu koji se odnosi na „CCOF Certification Services”, u točki 3., briše se redak koji se odnosi na Kanadu;

                  2.

                  U unosu koji se odnosi na „Ecocert SA”, u točki 3., briše se redak koji se odnosi na Kanadu;

                  3.

                  U unosu koji se odnosi na „IMOswiss AG”, u točki 3., briše se redak koji se odnosi na Kanadu;

                  4.

                  U unosu koji se odnosi na „International Certification Services, Inc.”, u točki 3., briše se redak koji se odnosi na Kanadu;

                  5.

                  U unosu koji se odnosi na „Letis S.A.”, u točki 3., briše se redak koji se odnosi na Kanadu;

                  6.

                  U unosu koji se odnosi na „Oregon Tilth”, u točki 3., briše se redak koji se odnosi na Kanadu;

                  7.

                  U unosu koji se odnosi na „Organic crop improvement association”, u točki 3., briše se redak koji se odnosi na Kanadu;

                  8.

                  U unosu koji se odnosi na „Quality Assurance International”, u točki 3., briše se redak koji se odnosi na Kanadu.


title: Provedbena uredba Komisije (EU) 2016/83 оd 19. siječnja 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Granada Mollar de Elche/Granada de Elche (ZOI))

text:
               26.1.2016

               HR

               Službeni list Europske unije

               L 17/8

         PROVEDBENA UREDBA KOMISIJE (EU) 2016/83
   оd 19. siječnja 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Granada Mollar de Elche/Granada de Elche (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Španjolske za upis naziva „Granada Mollar de Elche”/„Granada de Elche” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Granada Mollar de Elche”/„Granada de Elche” potrebno je upisati u registar,

         DONIJELA JE OVU UREDBU:
   Članak 1.
   Naziv „Granada Mollar de Elche”/„Granada de Elche” (ZOI) upisuje se u registar.
   Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. siječnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 264, 12.8.2015., str. 40.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 1108/2014 оd 20. listopada 2014. o odobravanju pripravka Clostridium butyricum (FERM BP-2789) kao dodatka hrani za životinje za purane za tov i purane koji se uzgajaju za rasplod (nositelja odobrenja Miyarisan Pharmaceutical Co. Ltd zastupa Miyarisan Pharmaceutical Europe S.L.U.)  Tekst značajan za EGP

text:
               21.10.2014

               HR

               Službeni list Europske unije

               L 301/16

         PROVEDBENA UREDBA KOMISIJE (EU) br. 1108/2014
   оd 20. listopada 2014.
   o odobravanju pripravka Clostridium butyricum (FERM BP-2789) kao dodatka hrani za životinje za purane za tov i purane koji se uzgajaju za rasplod (nositelja odobrenja Miyarisan Pharmaceutical Co. Ltd zastupa Miyarisan Pharmaceutical Europe S.L.U.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.

               (2)

               U skladu s člankom 7. Uredbe (EZ) br. 1831/2003 podnesen je zahtjev za odobrenje novog korištenja pripravka Clostridium butyricum (FERM BP-2789). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003 te relevantni podaci kojima se podupiru njegovi zahtjevi.

               (3)

               Taj se zahtjev odnosi na odobravanje pripravka Clostridium butyricum (FERM BP-2789) kao dodatka hrani za životinje za purane za tov i purane koji se uzgajaju za rasplod i njegovo razvrstavanje u kategoriju dodataka „zootehnički dodaci”.

               (4)

               Uredbom Komisije (EZ) br. 903/2009 (2) na deset je godina odobrena uporaba pripravka Clostridium butyricum (FERM BP-2789), koji pripada kategoriji dodataka „zootehnički dodaci”, kao dodatka hrani za životinje za piliće za tov i za manje značajne ptičje vrste (osim nesilica) te Provedbenom uredbom Komisije (EU) br. 373/2011 (3) za odbijenu prasad i manje značajne svinje (odbijene).

               (5)

               Europska agencija za sigurnost hrane („Agencija”) u svojem je mišljenju od 4. ožujka 2014. (4) zaključila da pripravak Clostridium butyricum (FERM BP-2789) pod predloženim uvjetima uporabe nema štetan učinak na zdravlje životinja, zdravlje ljudi ili okoliš. Također je zaključila da dodatak može poboljšati učinkovitost purana za tov te da se taj zaključak može primijeniti i na purane koji se uzgajaju za rasplod. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio Referentni laboratorij osnovan Uredbom (EZ) br. 1831/2003.

               (6)

               Procjenom pripravka Clostridium butyricum (FERM BP-2789) pokazuje se da su ispunjeni uvjeti za odobrenje predviđeni u članku 5. Uredbe (EZ) br. 1831/2003. U skladu s tim treba odobriti uporabu tog pripravka kako je naveden u Prilogu ovoj Uredbi.

               (7)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. listopada 2014.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  Uredba Komisije (EZ) br. 903/2009 od 28. rujna 2009. o odobrenju pripravka Clostridium butyricum FERM-BP 2789 kao dodatka hrani za životinje za piliće za tov (nositelj odobrenja Miyarisan Pharmaceutical Co. Ltd, kojeg zastupa Miyarisan Pharmaceutical Europe S.L.U) (SL L 256, 29.9.2009., str. 26.).

      (3)  Provedbena uredba Komisije (EU) br. 373/2011 od 15. travnja 2011. o odobrenju pripravka iz Clostridium butyricum FERM-BP 2789 kao dodatka hrani za životinje za manje značajne ptičje vrste, osim ptica nesilica, odbijenu prasad i manje značajne vrste svinja (odbijenih) te o izmjeni Uredbe (EZ) br. 903/2009 (nositelj odobrenja Miyarisan Pharmaceutical Co. Ltd, kojeg zastupa Miyarisan Pharmaceutical Europe S.L.U.) (SL L 102, 16.4.2011., str. 10.).

      (4)  EFSA Journal (2013.); 11(1):3040.

      PRILOG

                  Identifikacijski broj dodatka

                  Naziv nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja količina

                  Najveća količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka. Funkcionalna skupina: stabilizatori crijevne flore

                  4b1830

                  Miyarisan Pharmaceutical Co. Ltd, kojeg zastupa Miyarisan Pharmaceutical Europe S.L.U.

                     Clostridium butyricum

                  FERM BP-2789

                     Sastav dodatka

                  Pripravak Clostridium butyricum FERM BP-2789 koji u krutom stanju sadržava najmanje 5 × 108 CFU/g dodatka.

                     Karakteristike aktivne tvari

                  Žive spore Clostridium butyricum FERM BP-2789.

                     Analitička metoda
                      (1)

                  Određivanje: metoda izlijevanja podloge na temelju norme ISO 15213.
                  Identifikacija: gel-elektroforeza u pulsirajućem polju (PFGE).

                  Purani za tov
                  Purani koji se uzgajaju za rasplod

                  —

                  1,25 × 108

                  —

                              1.

                              U uputama za uporabu dodatka i premiksa potrebno je navesti uvjete skladištenja i stabilnost pri peletiranju.

                              2.

                              Dopuštena je uporaba u hrani za životinje koja sadržava (za kategoriju životinje) odobrene kokcidiostatike: natrijev monenzin, robenidin, amonijev maduramicin, lasalocid natrija ili diklazuril.

                              3.

                              Radi sigurnosti pri rukovanju upotrebljavati zaštitu za dišne organe i zaštitne naočale.

                  10. studenog 2024.

         (1)  Podaci o analitičkim metodama dostupni su na sljedećoj adresi Referentnog laboratorija Europske unije za dodatke hrani za životinje: http://irmm.jrc.ec.europa.eu/EURLs/EURL_feed_additives/Pages/index.aspx


title: Provedbena uredba Komisije (EU) 2016/987 оd 20. lipnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               21.6.2016

               HR

               Službeni list Europske unije

               L 162/6

         PROVEDBENA UREDBA KOMISIJE (EU) 2016/987
   оd 20. lipnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  132,7

                  ZZ

                  132,7

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  169,4

                  BR

                  92,5

                  MA

                  179,9

                  TR

                  151,6

                  UY

                  147,6

                  ZA

                  174,3

                  ZZ

                  152,6

                  0808 10 80

                  AR

                  117,9

                  BR

                  88,5

                  CL

                  125,6

                  CN

                  66,5

                  NZ

                  156,7

                  SA

                  114,4

                  US

                  120,4

                  ZA

                  115,7

                  ZZ

                  113,2

                  0809 10 00

                  TR

                  265,2

                  ZZ

                  265,2

                  0809 29 00

                  TR

                  389,4

                  ZZ

                  389,4

                  0809 30 10 , 0809 30 90

                  TR

                  143,1

                  ZZ

                  143,1

                  0809 40 05

                  TR

                  180,1

                  ZZ

                  180,1

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1236/2014 оd 18. studenoga 2014. o odobrenju L-valina dobivenog od bakterije Corynebacterium glutamicum (DSM 25202) kao dodatka hrani za sve životinjske vrste  Tekst značajan za EGP

text:
                  19.11.2014

                  HR

                  Službeni list Europske unije

                  L 332/26

         PROVEDBENA UREDBA KOMISIJE (EU) br. 1236/2014
         оd 18. studenoga 2014.
         o odobrenju L-valina dobivenog od bakterije Corynebacterium glutamicum (DSM 25202) kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobravanje L-valina dobivenog od bakterije Corynebacterium glutamicum (DSM 25202). Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Navedeni se zahtjev odnosi na odobrenje L-valina dobivenog od bakterije Corynebacterium glutamicum (DSM 25202) kao dodatka hrani za sve životinjske vrste i njegovo razvrstavanje u kategoriju dodatka „nutritivni dodaci”.

                     (4)

                     Europska agencija za sigurnost hrane (dalje u tekstu: „Agencija”) u svojem je mišljenju od 2. srpnja 2014. (2) zaključila da L-valin dobiven od bakterije Corynebacterium glutamicum (DSM 25202) u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da ga se može smatrati učinkovitim izvorom esencijalne aminokiseline L-valin za prehranu životinja. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Ocjenom L-valina dobivenog od bakterije Corynebacterium glutamicum (DSM 25202) pokazano je da su ispunjeni uvjeti za odobravanje predviđeni u članku 5. Uredbe (EZ) br. 1831/2003. U skladu s tim potrebno je odobriti uporabu te tvari kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvar navedena u Prilogu, koja pripada kategoriji dodataka „nutritivni dodaci” i funkcionalnoj skupini „aminokiseline, njihove soli i analogne tvari”, odobrava se kao dodatak hrani za životinje u skladu s uvjetima utvrđenima u tom Prilogu.

            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. studenoga 2014.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  EFSA Journal 2014.; 12(7):3795.

            PRILOG

                        Identifi kacijski broj dodatka

                        Naziv nositelja odobrenja

                        Dodatak hrani za životinje

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja dopuštena količina

                        Najveća dopuštena količina

                        Ostale odredbe

                        Datum isteka valjanosti odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: aminokiseline, njihove soli i analogne tvari

                        3c369

                        —

                        L-valin

                           Sastav dodatka hrani

                        Najmanje 98 % L-valina (na osnovi suhe tvari)

                           Karakteristike aktivne tvari

                        L-valin ((2S)-2-amino-3-metilbutanska kiselina) dobiven od bakterije Corynebacterium glutamicum (DSM 25202)
                        Kemijska formula: C5H11NO2

                        CAS broj: 72-18-4

                           Analitička metoda
                            (1)

                        Za određivanje L-valina u dodatku hrani za životinje: Food Chemical Codex „monografija L-valina”.
                        Za određivanje valina u premiksima, krmnoj smjesi i krmivu: kromatografija izmjene iona s postkolonskom derivatizacijom i spektrofotometrijskim otkrivanjem (HPLC/VIS) – Uredba Komisije (EZ) br. 152/2009.

                        Sve vrste

                        —

                                    1.

                                    Deklaracije koje se stavljaju na oznaku dodatka hrani za životinje:

                                                —

                                                udio vlage.

                                    2.

                                    Radi sigurnosti korisnika pri rukovanju je potrebno upotrebljavati zaštitu za dišne organe te zaštitne naočale i rukavice.

                                    3.

                                    Ako se dodatak hrani za životinje dobrovoljno navodi na oznaci krmiva i krmne smjese, potrebno je navesti sljedeće podatke:

                                                —

                                                naziv i identifikacijski broj dodatka hrani za životinje,

                                                —

                                                dodana količina dodatka hrani za životinje.

                        9. prosinca 2024.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) br. 1233/2013 оd 29. studenoga 2013. o utvrđivanju izuzeća od Uredbe (EZ) br. 1967/2006 u pogledu minimalne udaljenosti od obale i minimalne dubine mora za potegače otvorenog mora koje love mliječ ružični ( Aphia minuta ), mliječ pučinski ( Pseudaphia ferreri ) i giru oblicu ( Spicara smaris ) u određenim teritorijalnim vodama Španjolske (Balearski otoci)

text:
               3.12.2013

               HR

               Službeni list Europske unije

               L 322/17

         PROVEDBENA UREDBA KOMISIJE (EU) br. 1233/2013
   оd 29. studenoga 2013.
   o utvrđivanju izuzeća od Uredbe (EZ) br. 1967/2006 u pogledu minimalne udaljenosti od obale i minimalne dubine mora za potegače otvorenog mora koje love mliječ ružični (Aphia minuta), mliječ pučinski (Pseudaphia ferreri) i giru oblicu (Spicara smaris) u određenim teritorijalnim vodama Španjolske (Balearski otoci)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnome moru (1), a posebno njezin članak 13. stavak 5.,
   budući da:

               (1)

               Članak 13. stavak 1. Uredbe (EZ) br. 1967/2006 zabranjuje uporabu povlačnih ribolovnih alata unutar 3 nautičke milje od obale ili unutar izobate od 50 m ako se ta dubina dosegne na kraćoj udaljenosti od obale.

               (2)

               Na zahtjev države članice, Komisija može dopustiti izuzeće od članka 13. stavka 1. Uredbe (EZ) br. 1967/2006 uz uvjet da su ispunjeni uvjeti utvrđeni u članku 13. stavcima 5. i 9.

               (3)

               Dana 8. listopada 2012. Komisija je od Španjolske zaprimila zahtjev za izuzeće od članka 13. stavka 1. te Uredbe, za korištenje potegača otvorenog mora koje love mliječ ružični (Aphia minuta), mliječ pučinski (Pseudaphia ferreri) i giru oblicu (Spicara smaris) u teritorijalnim vodama autonomne zajednice Balearskih otoka.

               (4)

               Zahtjevom su obuhvaćena plovila koja su registrirana na službenom popisu koji vodi Glavna uprava za ruralni i morski okoliš autonomne zajednice Balearskih otoka, koja obavljaju ribolovnu djelatnost dulje od 5 godina i koja love prema planu upravljanja koji uređuje potegače otvorenog mora za ribolov mliječa ružičnog (Aphia minuta), mliječ pučinski (Pseudaphia ferreri) i giru oblicu (Spicara smaris).

               (5)

               Planom upravljanja osigurava se da se ribolovni napor neće povećati, tako da ako jedno od 60 plovila s odobrenjem obustavi djelatnost, u registru plovila može ga zamijeniti samo plovilo jednakog ili manjeg kapaciteta u pogledu tonaže i snage.

               (6)

               Znanstveni, tehnički i gospodarski odbor za ribarstvo (STECF) ocijenio je izuzeće koje je zatražila Španjolska zajedno s pripadajućim nacrtom plana upravljanja na svojoj plenarnoj sjednici koja se održavala od 5. do 9. studenoga 2012.

               (7)

               Španjolska je donijela plan upravljanja Odlukom 44/2013 od 4. listopada o utvrđivanju višeotočnog plana upravljanja za ribolov s pomoću tradicionalnih potegača otvorenog mora u vodama Balearskih otoka (2) u skladu s člankom 19. stavkom 2. Uredbe (EZ) br. 1967/2006.

               (8)

               Izuzeće koje je zatražila Španjolska ispunjava uvjete utvrđene u članku 13. stavcima 5. i 9. Uredbe (EZ) br. 1967/2006.

               (9)

               Ribolovna su područja ograničena zbog male veličine epikontinentalnog pojasa i prostorne raspodjele ciljnih vrsta, koja je ograničena samo na neke pojase uz obalna područja na dubinama manjima od 50 metara.

               (10)

               Nadalje, ribu nije moguće loviti drugim ribolovnim alatima, pa ribolov nema velik utjecaj na zaštićena staništa i vrlo je selektivan s obzirom na to da se potegače vuku kroz vodu i ne dodiruju morsko dno. Naime, skupljanje bi materijala s morskog dna oštetilo ciljne vrste i učinilo odabir ulovljenih vrsta gotovo nemogućim zbog njihove izuzetno male veličine.

               (11)

               Izuzeće koje je zatražila Španjolska odnosi se na ograničen broj plovila jer je uključeno samo 60 plovila.

               (12)

               Predmetne ribolovne aktivnosti ispunjavaju obveze iz članka 4. Uredbe (EZ) br. 1967/2006 o zaštićenim staništima jer pripadajući španjolski plan upravljanja izričito zabranjuje ribolov iznad tih zaštićenih staništa.

               (13)

               Zahtjevi članka 8. stavka 1. točke (h) Uredbe (EZ) br. 1967/2006 nisu primjenjivi jer se odnose na koćarice.

               (14)

               Budući da su predmetne ribolovne aktivnosti visoko selektivne, imaju zanemariv učinak na okoliš i ne podliježu odredbama iz članka 4. stavka 5. Uredbe (EZ) br. 1967/2006, izuzeće od najmanje veličine oka mreže iz članka 9. stavka 7. Uredbe (EZ) br. 1967/2006 je prihvatljivo. Stoga se ne primjenjuju pravila o najmanjoj veličini oka mreže koja su propisana u članku 9. stavku 3.

               (15)

               Španjolski plan upravljanja obuhvaća mjere za praćenje ribolovnih aktivnosti i na taj način ispunjava uvjete utvrđene u članku 13. stavku 9. trećem podstavku Uredbe (EZ) br. 1967/2006 i članku 14. Uredbe Vijeća (EZ) br. 1224/2009 (3).

               (16)

               Predmetne ribolovne aktivnosti odvijaju se na vrlo maloj udaljenosti od obale i stoga ne ometaju aktivnosti ostalih plovila.

               (17)

               Španjolski plan upravljanja osigurava da su ulovi vrsta koje su navedene u Prilogu III. Uredbi (EZ) br. 1967/2006 svedeni na najmanju moguću mjeru i da ribolovne aktivnosti nisu usmjerene na glavonošce.

               (18)

               Stoga zatraženo izuzeće treba odobriti.

               (19)

               Španjolska mora pravodobno izvještavati Komisiju u skladu s planom praćenja koji je predviđen u španjolskom planu upravljanja.

               (20)

               U skladu sa zahtjevom koji je podnijela Španjolska, ograničenje trajanja izuzeća omogućuje da se osiguraju pravodobne korektivne mjere upravljanja ako izvješće dostavljeno Komisiji pokaže loše stanje očuvanja iskorištavanog stoka, a istodobno otvara mogućnost djelovanja za unaprjeđenje znanstvene podloge za poboljšani plan upravljanja.

               (21)

               Mjere predviđene ovom Uredbom u skladu su s mišljenjem Odbora za ribarstvo i akvakulturu,

         DONIJELA JE OVU UREDBU:
   Članak 1.
   Odstupanje
   Članak 13. stavak 1. Uredbe (EZ) br. 1967/2006 ne primjenjuje se, u teritorijalnim vodama Španjolske koje graniče s obalom autonomne zajednice Balearskih otoka, na ribolov mliječi ružične (Aphia minuta), mliječi pučinske (Pseudaphia ferreri) i gire oblice (Spicara smaris) potegačama otvorenog mora koje koriste plovila:

               (a)

               koja su upisana u registar plovila koji vodi Glavna uprava za ruralni i morski okoliš Balearskih otoka;

               (b)

               koja se bave ribolovnom djelatnošću dulje od pet godina i ne dovode do budućeg povećanja ribolovnog napora;

               (c)

               koja imaju odobrenje za ribolov i love ribu prema planu upravljanja koji je Španjolska donijela u skladu s člankom 19. stavkom 2. Uredbe (EZ) br. 1967/2006.

         Ovo se izuzeće primjenjuje u razdoblju od tri godine od dana stupanja na snagu ove Uredbe.
   Članak 2.
   Plan praćenja i izvješće
   U roku od tri godine od stupanja na snagu ove Uredbe Španjolska Komisiji dostavlja izvješće sastavljeno u skladu s planom praćenja koji je utvrđen u planu upravljanja iz članka 1. točke (c).
   Članak 3.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2013.

            Za Komisiju

            Predsjednik

         José Manuel BARROSO

      (1)  SL L 409, 30.12.2006., str. 11.

      (2)  Decreto 44/2013, de 4 de octubre, por el que establece el Plan de Gestión Pluriinsular para la Pesca con Artes de Tiro Tradicionales en Aguas de las Illes Balears. Butlletí Oficial de les Illes Balears No 137, 5.10.2013, pg. 47345.

      (3)  SL L 343, 22.12.2009., str. 1.